Zápisnica

zo 16. zasadnutia Obecného zastupiteľstva v Dolných Mladoniciach

konaného dňa 9.8.2018

Prítomní : podľa priloženej listiny prítomných.

15. zasadnutie Obecného zastupiteľstva otvoril a viedol starosta obce.

Oboznámil OZ s programom a pristúpilo sa k  jednotlivým bodom programu.

**Bod 1. Overovatelia zápisnice.**

V bode 1 starosta obce určil za overovateľov zápisnice zo 16. zasadania OZ p. Máriu Sliacku a p. Luciu Zaťkovovú. Členovia obecného zastupiteľstva súhlasili s určenými overovateľmi zápisnice, hlasovali a bolo prijaté:

Hlasovanie: za : 4 proti: 0 zdržal sa: 0

**Uznesenie č. 9/2018**

Obecné zastupiteľstvo v Dolných Mladoniciach

**s ch v a ľ u j e**

za overovateľov zápisnice zo 16. zasadania OZ p. Máriu Sliacku a p. Luciu Zaťkovovú.

**Bod 2. Kontrola plnenia uznesení.**

Obecné zastupiteľstvo v Dolných Mladoniciach

**k o n š t a t u j e, že**

všetky uznesenia OZ, ktoré boli určené z minulého zasadnutia OZ boli splnené.

**Bod 3. Schválenie úväzku starostu obce pre nadchádzajúce volebné obdobie**

Poslanci odsúhlasili zvýšenie úväzku starostu obce pre nadchádzajúce volebné obdobie na úväzok 0,5

Hlasovanie: za : 4 proti: 0 zdržal sa: 0

**Uznesenie č. 10/2018**

Obecné zastupiteľstvo v Dolných Mladoniciach

**s ch v a ľ u j e**

úväzok starostu obce pre nadchádzajúce volebné obdobie na úväzok 0,5.

**Bod 4. Počet poslancov na nadchádzajúce volebné obdobie**

Poslanci tiež odsúhlasili, aby v nadchádzajúcom volebnom období boli volení 5 poslanci do obecného zastupiteľstva.

Hlasovanie: za 4 proti: 0 zdržal sa: 0

**Uznesenie č. 11/2018**

Obecné zastupiteľstvo v Dolných Mladoniciach

**s ch v a ľ u j e**

počet poslancov pre nadchádzajúce volebné obdobie 5.

**Bod 5. Zapisovateľka vo voľbách do orgánov samosprávy obcí**

Prítomní sa zhodli, že zapisovateľkou v nadchádzajúcich voľbách do orgánov samosprávy obcí bude p. Alakšová Margita.

Hlasovanie: za 4 proti: 0 zdržal sa: 0

**Uznesenie č. 12/2018**

Obecné zastupiteľstvo v Dolných Mladoniciach

**s ch v a ľ u j e**

zapisovateľku p. Alakšovú Margitu pre nadchádzajúce voľby.

# Bod 6. Rôzne:

**a) Podnet od RÚVZ a obyvateľov obce Dolné Mladonice**

Obec obdržala list od RÚVZ na podnet nepodpísaných obyvateľov Dolných Mladoníc, ohľadne vypúšťania močoviny do pôdy a následne do zdroja pitnej vody. Podnet bude riešený s majiteľom nehnuteľností.

**b) Cenník na zapožičanie obecných zariadení**

Na návrh starostu bude vypracovaný cenník zapožičania pracovných zariadení od obce. Poslanci sa k návrhu cenníku vyjadria a bude platný od schválenia.

**c) Upratovanie kultúrneho domu**

Na základe návrhov občanov, je potrebné urobiť brigádu k riadeniu kultúrneho domu. Tiež je potrebné vyriadenie miestnosti na zapožičiavanie riadu. Túto úlohu si vzali na starosť poslankyne obecného úradu. Brigádu určia v priebehu augusta 2018.

Po vyčerpaní programu starosta obce poďakoval za účasť na OZ a tým 16. zasadnutie OZ ukončil.

Zapísal: M.Alemanová, pracovníčka OcÚ

Overovatelia zápisnice

Mária Sliacka ............................................

Lucia Zaťkovová .............................................